Prețul energiei în România nu va mai crește, spune un investitor străin / Ce înseamnă acest lucru pentru proiectele de energie regenerabilă
România este foarte atractivă pentru investitorii din sectorul energiei regenerabile, datorită potențialului solar și eolian. Însă, cum prețul energiei este în scădere, băncile nu mai sunt interesate să finanțeze acest sector și investitorii așteaptă măsuri precum contractele pentru diferență și posibilitatea încheierii de acorduri pe termen lung pentru vânzarea energiei, spune John Stuart, CEO al DRI (fosta DTEK Renewables International), compania din grupul ucrainean DTEK care se ocupă cu investițiile în sectorul energiei verzi din UE.